Diari Oficial de la Generalitat Valenciana


Sumari del DOGV 9787, del 13-02-2024 (2024/1145)

Extracte de la Resolució de 31 de gener de 2024, del vicerector d'Internacionalització i Comunicació de la Universitat Politècnica de València, per la qual es convoquen les ajudes del Programa de Cooperació al Desenvolupament 2024, destinades a fomentar la participació de l'alumnat en programes i projectes de cooperació al desenvolupament a altres països.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9787

Data del DOGV
:   13-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1145


Data del document
:   31-01-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 31 de gener de 2024, del vicerector d'Internacionalització i Comunicació de la Universitat Politècnica de València, per la qual es convoquen les ajudes del Programa de Cooperació al Desenvolupament 2024, destinades a fomentar la participació de l'alumnat en programes i projectes de cooperació al desenvolupament a altres països. [2024/1145]  
BDNS (identif.): 743153.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/743153  
  
Primera. Objecte de la convocatòria  
Programa de Cooperació al Desenvolupament (PCD) és un programa de mobilitat internacional del Centre de Cooperació al Desenvolupament (CCD) de la UPV per a la participació de l'alumnat en projectes i accions de cooperació al desenvolupament, la finalitat de les quals siga contribuir a la millora de les condicions de vida en països amb un índex de desenvolupament humà mitjà-baix, o al procés de desenvolupament de les poblacions més vulnerables d'altres estats amb desigualtats internes.  
  
Segona. Crèdit pressupostari i quantia de les ajudes  
La present convocatòria es finança a càrrec de la partida pressupostària 19272724337064399, per un import màxim de 40.000 €aplicables a l'exercici 2024. Si no s'exhaureixen els fons, el CCD es reserva la potestat d'obrir una nova convocatòria del Programa mitjançant la publicació en el DOGV corresponent.  
Cadascuna de les ajudes està dotada amb un màxim de 3.350 €, corresponents a:  
• Borsa de viatge (bitllets de transport, vacunes i visats): 1.000 euros  
  
• Ajuda per a allotjament i manutenció: 400 euros al mes  
• Assegurança mèdica  
  
Tercera. Persones destinatàries  
Pot sol·licitar les ajudes de Programa de cooperació al desenvolupament l'alumnat matriculat en una titulació oficial de grau o de màster de la UPV durant el període en què se sol·licita l'ajuda i en què se'n gaudeix.  
A més, poden participar en el Programa de cooperació al desenvolupament les persones matriculades en un programa de doctorat de la UPV  
  
  
Quarta. Documentació i termini de presentació de sol·licituds  
El termini de lliurament de les sol·licituds signades comença el mateix dia de la publicació de l'extracte de la convocatòria en el Diari Oficial de la Generalitat Valenciana i finalitza el 22 de març del 2024.  
En cas que queden places desertes després de la resolució d'aquest primer termini, el CCD obrirà un segon període de presentació de sol·licituds entre el 15 d'abril i el 8 de maig de 2023.  
  
València, 31 de gener de 2024.- El vicerector d'Internacionalització i Comunicació (p. d. R 27.07.2021): José Francisco Monserrat del Río.